
1. Gweithgaredd Gofyn Ffafr
Paratoi 
Os byddwch chi’n defnyddio’r cardiau bach bydd angen eu torri allan, eu clipio a’u gosod mewn amlen.
Os byddwch chi’n defnyddio’r cardiau mawr bydd angen eu gosod o gwmpas yr ystafell cyn i’r dysgwyr ddod i mewn.
Dull
Cardiau bach
Gwaith partner.  Y dysgwr cyntaf yn gofyn ‘Newch chi ffafr â mi’ a’r partner yn ymateb ‘Na i’.  Yna mae’r dysgwr cyntaf yn gofyn am y ffafr sydd ar y cerdyn ac mae’r partner yn penderfynu sut i ymateb.
Cardiau mawr
Ysgrifennwch (W)Newch chi, ‘Na i a Na na ar y bwrdd gwyn.  Mae’r dysgwyr yn cerdded o gwmpas mewn parau ac yn gofyn am y ffafrau wrth ddod o hyd i’r cardiau mawr yn y dosbarth.
Fel arfer mae’r ail ddull yn well, gan fod y dysgwyr yn symud o gwmpas, ond mae’r dull cyntaf yn iawn os oes cyfyngiadau lle.

